
Lihthanke „Masintöödeldavate e-arvete arveldamisteenus” avatud e-hankemenetluse tulemuste kinnitamine

1. ASJAOLUD JA MENETLUSE KÄIK 
Narva Linnavalitsus võttis 21.09.2016.a vastu korralduse nr 1031-k, mille alusel Narva Linnavalitsuse Rahandusamet korraldas e-riigihangete keskkonnas lihthanget „Masintöödeldavate e-arvete arveldamisteenus“ (lihthanke viitenumber 178603).
11.10.2016.а toimus Narva Linnavalitsuse riigihanke konkursikomisjoni koosolek, kus e-riigihangete keskkonnas avati 2 pakkumust. 
Riigihanke konkursikomisjon kvalifitseeris kõik pakkujad ja tunnistas nende pakkumused vastavaks hankedokumentides esitatud nõuetele. Riigihanke konkursikomisjon hindas kvalifitseeritud pakkujate esitatud pakkumusi vastavalt hankedokumendis esitatud pakkumuste hindamise alustele, mille kohaselt edukaks pakkumuseks tunnistatakse pakkumus, milles pakutud maksumus on madalaim. Riigihanke konkursikomisjoni 27.10.2016 otsusega tunnistati edukaks Fitek AS (registrikood:10179336) pakkumus, kui madalaima hinnaga pakkumus. 
Juhindudes eespool nimetatust ning Narva Linnavalitsuse 08.03.2006.a määruse nr 298 „Riigihangete läbiviimise reglement“ § 16 punktis 1 sätestatust, esitab lihthanke eest vastutav isik Narva Linnavalitsuse Rahandusameti direktori asetäitja Olga Saveljeva avatud e-hankemenetluse tulemused Narva Linnavalitsusele võitja kinnitamiseks.
2. ÕIGUSLIKUD ALUSED 
Riigihangete seaduse § 50 lõike 3 järgi juhul, kui hankija sõlmib hankelepingu madalaima hinnaga pakkumuse alusel, hindab ta pakkumusi lähtuvalt nende maksumusest ja tunnistab kirjaliku otsusega edukaks kõige madalama hinnaga pakkumuse.

Kohaliku omavalitsuse korralduse seaduse § 30 lõike 1 punkti 3 kohaselt linnavalitsus lahendab ja korraldab kohaliku elu küsimusi, mis ei kuulu volikogu pädevusse. 

Narva Linnavalitsuse 08.03.2006. a määruse nr 298 „Riigihangete läbiviimise reglement” (edaspidi Reglement) § 10 p-de 1-3 alusel riigihanke konkursikomisjon kvalifitseerib pakkujad, võrdleb ja hindab pakkumusi ning teeb otsuse eduka pakkumuse kohta. Reglemendi § 16 p-st 1 tulenevalt esitab riigihanke eest vastutav isik, pärast otsuse vastuvõtmist komisjoni poolt, konkursi tulemused Narva Linnavalitsusele võitja kinnitamiseks.

3. OTSUS

3.1. Kinnitada lihthanke “ Masintöödeldavate e-arvete arveldamisteenus” (lihthanke viitenumber: 178603) avatud hankemenetluse tulemused, tunnistades edukaks Fitek AS (registrikood: 10179336) poolt esitatud pakkumus.
3.2. Volitada Narva Linnavalitsuse Rahandusameti  direktorit sõlmima Fitek AS-ga masintöödeldavate e-arvete arveldamisteenuse lepingu.

4. RAKENDUSSÄTTED 

4.1. Narva Linnavalitsuse Rahandusametil teha korraldus asjaosalistele teatavaks.

4.2. Korraldus jõustub seadusega sätestatud korras.

